**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**Օ Ր Ե Ն Ք Ը**

**ՎԱՐՉԱԿԱՆ ԻՐԱՎԱԽԱԽՏՈՒՄՆԵՐԻ ՎԵՐԱԲԵՐՅԱԼ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՕՐԵՆՍԳՐՔՈՒՄ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** 1985 թվականի դեկտեմբերի 6-ի Վարչական իրավախախտումների վերաբերյալ Հայաստանի Հանրապետության օրենսգիրքը (այսուհետ՝ Օրենսգիրք) լրացնել 213.3. հոդվածով՝ հետևյալ բովանդակությամբ.

**Հոդված 213.3.** **Աղետների ռիսկի կառավարման և բնակչության պաշտպանության մասին օրենսդրության պահանջները խախտելը**

1. Պաշտպանական կառույցների (բացառությամբ բնակելի ֆոնդի) պահպանության, սպասարկման, շահագործման, հիմնանորոգման, վերանորոգման, նախապատրաստման, պատրաստականության բերման ապահովման պարտականությունը չկատարելը կամ ոչ ամբողջական կատարելը՝
   1. առաջացնում է տուգանքի նշանակում պաշտոնատար անձանց նկատմամբ՝ նվազագույն աշխատավարձի հիսնապատիկի չափով․
   2. առաջացնում է տուգանքի նշանակում իրավաբանական անձի նկատմամբ՝ սահմանված նվազագույն աշխատավարձի հարյուրապատիկից մինչև հարյուրհիսնապատիկի չափով․
   3. առաջացնում է տուգանքի նշանակում քաղաքացիների նկատմամբ՝ նվազագույն աշխատավարձի տասնապատիկի չափով։
2. Պետական մարմինների, տեղական ինքնակառավարման մարմինների, կազմակերպությունների կողմից աղետների ռիսկի նվազեցման ուղղությամբ՝ արտակարգ իրավիճակներում իրենց գործելու կամ աղետների ռիսկի կառավարման պլանը չմշակելը, լիազոր մարմնի հետ չհամաձայնեցնելը, չհաստատելը կամ հանրապետական արձագանքման պլաններով իրենց վերապահված գործողությունները պլանում չներառելը, ինչպես նաև դրա կիրարկումը չապահովելը՝ առաջացնում է նախազգուշացում խախտում թույլ տված պաշտոնատար անձի նկատմամբ:
3. Սույն հոդվածի 2-րդ մասով նախատեսված վարչական տույժի միջոցը կիրառելուց հետո` վեց ամսվա ընթացքում խախտումը չվերացնելը`
4. առաջացնում է տուգանքի նշանակում պաշտոնատար անձանց նկատմամբ՝ նվազագույն աշխատավարձի հարյուրապատիկի չափով.
5. առաջացնում է տուգանքի նշանակում իրավաբանական անձի նկատմամբ՝ սահմանված նվազագույն աշխատավարձի երկուհարյուրապատիկի չափով:
6. Պետական մարմինների և տեղական ինքնակառավարման մարմինների կողմից սահմանված կարգով ազդարարման համակարգեր չստեղծելը, դրանց անխափան աշխատանքը կամ աշխատողների ազդարարումը չապահովելը՝

առաջացնում է տուգանքի նշանակում պաշտոնատար անձանց նկատմամբ՝ սահմանված նվազագույն աշխատավարձի հարյուրապատիկից մինչև երկուհարյուրապատիկի չափով։

1. Կազմակերպությունների կողմից ազդարարման համակարգեր չստեղծելը կամ դրանց անխափան աշխատանքն ապահովելը, ինչպես նաև իրենց գործունեության առանձնահատկություններից ելնելով, ռիսկային գոտում գտնվող համայնքների ազդակիր բնակավայրերում ազդարարման համակարգեր չստեղծելը կամ դրանց անխափան աշխատանքը չապահովելը՝

առաջացնում է տուգանքի նշանակում իրավաբանական անձի նկատմամբ՝ սահմանված նվազագույն աշխատավարձի հարյուրհիսնապատիկից մինչև չորսհարյուրապատիկի չափով։

1. Պետական մարմինների, տեղական ինքնակառավարման մարմինների, կազմակերպությունների կողմից աղետների ռիսկի կառավարման կամ բնակչության պաշտպանության ուղղությամբ իրենց աշխատողների կամ համայնքի բնակչության կամ կազմակերպության աշխատողների ուսուցումը կամ իրազեկումը չիրականացնելը, ինչպես նաև ուսումնավարժություններ չանցկացնելը՝

առաջացնում է նախազգուշացում խախտում թույլ տված անձի նկատմամբ։

1. Սույն հոդվածի 6-րդ մասով սահմանված վարչական տույժի միջոցը կիրառելուց հետո` մեկ ամսվա ընթացքում խախտումը չվերացնելը`

1) առաջացնում է տուգանքի նշանակում պաշտոնատար անձանց նկատմամբ՝ նվազագույն աշխատավարձի հարյուրապատիկի չափով։

2) առաջացնում է տուգանքի նշանակում իրավաբանական անձի նկատմամբ՝ սահմանված նվազագույն աշխատավարձի երկուհարյուրապատիկի չափով:

1. Տեղական ինքնակառավարման մարմինների, կազմակերպությունների կամ ֆիզիկական անձանց կողմից արտակարգ իրավիճակի սպառնալիքի կամ առաջացման մասին լիազորված մարմնին չտեղեկացնելը․

1) առաջացնում է տուգանքի նշանակում պաշտոնատար անձանց նկատմամբ՝ նվազագույն աշխատավարձի տասնապատիկի չափով․

2) առաջացնում է տուգանքի նշանակում իրավաբանական անձի նկատմամբ՝ սահմանված նվազագույն աշխատավարձի քսանապատիկի չափով․

3) առաջացնում է տուգանքի նշանակում քաղաքացիների նկատմամբ՝ սահմանված նվազագույն աշխատավարձի հնգապատիկ չափով։

1. Կառավարության որոշումներով սահմանված կարգերով վտանգավոր օբյեկտներ շահագործող անձանց կողմից անվտանգության անձնագիր (արտադրական վտանգավոր օբյեկտներ), անվտանգության վկայագիր (վտանգավոր արդյունաբերական օբյեկտ), անվտանգության հայտարարագիր (հիդրոտեխնիկական կառուցվածքների) չմշակելը կամ չհաստատելը, ինչպես նաև լիազոր մարմնի համապատասխան տարածքային ստորաբաժանում չներկայացնելը՝

առաջացնում է տուգանքի նշանակում իրավաբանական անձի նկատմամբ՝ սահմանված նվազագույն աշխատավարձի հինգհարյուրապատիկի չափով։

1. Պետական մարմինների, տեղական ինքնակառավարման մարմինների, կազմակերպությունների, ֆիզիկական անձանց կողմից օրենքով սահմանված կարգով լիազոր մարմնի կողմից իրականացվող աղետների ռիսկի կառավարման և բնակչության պաշտպանության վիճակի պլանավորված համալիր գնահատման և ոչ պլանավորված ուսումնասիրության գործընթացին խոչընդոտելը՝
2. առաջացնում է տուգանքի նշանակում պաշտոնատար անձանց նկատմամբ՝ նվազագույն աշխատավարձի երեսնապատիկից մինչև հարյուրապատիկի չափով․
3. առաջացնում է տուգանքի նշանակում իրավաբանական անձի նկատմամբ՝ սահմանված նվազագույն աշխատավարձի հարյուրապատիկից մինչև հինգհարյուրապատիկի չափով․
4. առաջացնում է տուգանքի նշանակում ֆիզիկական անձանց նկատմամբ՝ նվազագույն աշխատավարձի քսանապատիկից մինչև հիսնապատիկի չափով։
5. Սույն հոդվածով սահմանված կարգով նշանակված տուգանքը 25 աշխատանքային օրվա ընթացքում չվճարելու դեպքում յուրաքանչյուր ուշացած օրվա համար հաշվարկվում է տույժ` տուգանքի գումարի 0,15 տոկոսի չափով, բայց ոչ ավել, քան 365 օրվա համար:։

**Հոդված 2.** Օրենսգիրքը լրացնել 244.19-րդ հոդվածով՝ հետևյալ բովանդակությամբ.

**Հոդված 244.19. Քաղաքաշինության, տեխնիկական և հրդեհային անվտանգության բնագավառում վերահսկողություն իրականացնող տեսչական մարմինը**

1. Քաղաքաշինության, տեխնիկական և հրդեհային անվտանգության բնագավառներում վերահսկողություն իրականացնող տեսչական մարմինը քննում և վարչական տույժեր է նշանակում նաև սույն օրենսգրքի 213.3-րդ հոդվածով նախատեսված վարչական իրավախախտումների վերաբերյալ գործերով:
2. Քաղաքաշինության, տեխնիկական և հրդեհային անվտանգության բնագավառում վերահսկողություն իրականացնող տեսչական մարմնի անունից վարչական իրավախախտումների վերաբերյալ գործեր քննելու և վարչական տույժեր նշանակելու իրավունք ունեն տեսչական մարմնի ղեկավարը, ղեկավարի տեղակալները և տարածքային բաժինների պետերը։։

**Հոդված 3.** Սույն օրենքն ուժի մեջ է մտնում 2026 թվականի հունվարի 1-ից: